[Video] Vyf beseer toe winkelsentrum se dak ineenstortFoto: Netcare 911 Athlenda Mathe, woordvoerder van Netcare 911, het gesê die dak het tussen 16:00 en 16:30 ingegee nadat ŉ hewige reën- en haelstorm losgebars het. “Paramedici van verskeie ambulansdienste het na die toneel gehaas en die beseerdes gestabiliseer. Sommige van die pasiënte was in ŉ ernstige toestand, terwyl ander net geringe beserings opgedoen het,” het sy gesê. Al vyf beseerdes is na ŉ nabygeleë hospitaal geneem. ŉ Leser het hierdie video aan Maroela Media gestuur van die oomblik toe die dak ineenstort: [wpvideo ql0fhou5]